OpenLLM-France/wikimedia huggingface dataset:
# Z shell

L'intèrpret d'ordres Z shell (Zsh) és una terminal d'Unix que pot ser utilitzat com un inici de sessió interactiu i com a intèrpret d'ordre per shell scripting. Zsh està estès gràcies a Bourne shell amb un gran nombre de millores, incloent algunes característiques de Bash, ksh, i tcsh.

## Origen

Paul Falstad va escriure la primera versió de Zsh l'any 1990 mentre era un estudiant a la Universitat de Princeton. El nom zsh deriva del nom del professor de Yale Zhong Shao (de qui llavors Paul Falstad n'era ajudant d'ensenyament a la Universitat de Princeton) — Paul Falstad va considerar l'usuari per identificar-se de Shao, "zsh", com un nom bo per una shell.

## Característiques

Les característiques inclouen:
* Completament de les ordres programable que pot ajudar a tot tipus d'usuari tant les opcions com pels els arguments al utilitzar ordres, amb uns quants centenars d'ordres ja preestablertes
* Compartir l'historial de totes les ordres executades
* La funció file globbing permet l'especificació del fitxer sense haver d'usar un programa extern com per exemple find
* Millorada la gestió de vector/matriu
* Edició de multi-ordres en línia en un sol buffer
* Correcció d'ortografia
* Diversos modes de compatibilitat, per exemple Zsh pot pretendre ser un Bourne shell quan s'executa /bin/sh
* Temes d'estil visual per la línia d'ordres, incloent l'habilitat de posar informació puntual a la dreta del costat de la pantalla i tenir-lo auto-ocultat quan s'escriu una ordre llarga
* Mòduls carregables, proporcionant entre altres coses: Unix i TCP, un client de FTP, i funcions de matemàtiques esteses.
* L'ordre where. Que funcionaria a l'estil de which però mostrant totes les ubicacions de l'objectiu de l'ordre especificant els directoris en $PATH i no només on s'està usant.
* Directoris anomenats. Això permet l'usuari configurar dreceres com ~mydir, la qual portaria al directori ~ tal com també ~user.

## Oh My Zsh

Una pàgina web de la comunitat d'usuaris anomenada "Oh My Zsh" recull les extensions creades per tercers i els temes de Z shell. I cap el 2018, el seu dipòsit de codi a GitHub ja havia assolit els 1.000 col·laboradors, més de 200 extensions, i més de 140 temes, de qualitat variable. També contenia una eina d'auto-actualització que feia encara més fàcil instal·lar i actualitzar les extensions i temes visuals instal·lats.

## Vegeu també

* Bash
* Konsole
* YaKuake
* Bourne Shell
* Korn shell

## Referències

* ↑ «zsh - a ksh/tcsh-like shell (part 1 of 8)». alt.sources, 14-12-1990. [Consulta: 18 setembre 2012].
* ↑ «Z-Shell Frequently-Asked Questions». Sourceforge.net, 15-02-2010. [Consulta: 18 setembre 2012].
* ↑ «The Z-Shell (ZSH) Lovers' Page». Guckes.net, c. 2004. [Consulta: 2 octubre 2012].
* ↑ «Zsh Mailing List Archive». Zsh.org, 08-08-2005. [Consulta: 2 octubre 2012].
* ↑ «Oh My ZSH - Community driven framework with 150+ plugins and 100+ themes». [Consulta: 7 maig 2014].
* ↑ «robbyrussell/oh-my-zsh».

## Enllaços externs

* Z shell - Lloc web oficial
* Pàgina del projecte a Sourceforge
# Sidney Herbert

«Sidney Herbert» té aquests significats:
* Sidney Herbert, 1st Baron Herbert of Lea (1810–1861)
* Sidney Herbert, 14th Earl of Pembroke (1853–1913)
* Sir Sidney Herbert, 1st Baronet (1890–1939)
* Sidney Herbert, 16th Earl of Pembroke (1906–1969)
# Cal Bep del Pau

Cal Bep del Pau és una obra de la Fuliola (Urgell) inclosa a l'Inventari del Patrimoni Arquitectònic de Catalunya.

## Descripció

És un edifici de planta quadrada dividida en tres pisos: planta baixa, pis i golfes. A la planta baixa hi ha l'entrada destacada per la seva gran portalada d'arc de mig punt dovellat. A més, a la banda dreta apareix una segona porta, allindada, que sembla d'època posterior. En aquesta part de la façana es poden observar molts fragments de revestiment o arrebossat de color blanc. A la primera planta s'obren quatre finestres allindanades: una a la dreta, amb balconada; dues de les mateixes dimensions al centre i una última més a l'esquerra, de reduïdes dimensions. Finalment, les golfes es caracteritzen per dues obertures quadrangulars i una balconada idèntica a la de la primera planta. L'habitatge està cobert per una teulada d'on hi sobresurt un ràfec esglaonat molt malmès i deteriorat.

## Història

És una de les cases més antigues de la vila closa. Hi vivien Na Caterina, la filla de l'administrador, Pasqual Tarroja, Bartomeu Marcenyachs i Berenguer Musset, segons el Capbreu Autèntic de l'any 1540. Al ocupar tot un costat de la plaça Major, havia de ser una casa molt poderosa de la Fuliola del segle xvii.

## Referències

* 1 2 3 «Cal Bep del Pau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Timàlia bicolor

La timàlia bicolor (Cyanoderma bicolor) és un ocell de la família dels timàlids (Timaliidae).

## Hàbitat i distribució

Habita boscos i matolls de les terres baixes de Borneo i les properes illes Banggai.

## Referències

* ↑ «Timàlia bicolor». Cercaterm. TERMCAT, Centre de Terminologia. Rev. 20/12/2021(català)
# Max Morise

Max Morise (1900-1973) va ser un artista francès, escriptor i actor, associat amb el moviment surrealista a París des de 1924 fins a 1929. Era amic de Robert Desnos i Roger Vitrac abans d'unir-se al moviment surrealista. Va contribuir amb articles a la revista La Revolution Surrealiste i va prendre part en una sèrie de discussions de taula rodona celebrada pel grup, en relació amb la naturalesa del sexe. També va participar en diversos jocs surrealistes, el més famós el cadàver exquisit. André Breton cita Morise dues vegades en el Primer Manifest Surrealista, després de dir "No tenim cap talent", Breton ofereix una cita de Vitrac i Paul Éluard, i després diu: "Demana a Max Morise" i proporciona la cita:
| « | L'os de les cavernes i el seu amic, el bitó, el vol-au-vent i el seu valet el vent, el Lord Canceller amb la seva senyora, l'espantaocells dels ocellets i el seu còmplice el pardal, el tub d'assaig i la seva filla de l'agulla, aquest carnívor i el seu germà el carnaval, l'escombriaire i el seu monocle, el Mississipi i el seu gosset, el corall i la seva gerra de llet, el miracle i el seu bon Déu, podria molt bé anar i desaparèixer de la superfície del mar. | » |
Més endavant, Breton inclou aquesta cita: "El color de les mitges d'una dona no és necessàriament a la semblança dels seus ulls, el que va portar a un filòsof sens sentit a dir:" Els cefalòpodes tenen més raons per odiar el progrés que els quadrúpedes."

## Referències

* ↑ Breton, Andre. Manifestoes of Surrealism. Trans. Richard Seaver and Helen R. Lane. Ann Arbor Paperbacks, The University of Michigan Press, 1982. ISBN 0472061828
* ↑ La Revolution Surrealiste. Jean Michel Place, Paris, 1975.
* ↑ Investigating Sex - Surrealist Discussions 1928-1932. Edited by Jose Pierre. Translated by Malcolm Imire. Verso, 1992. ISBN 0860913783
# Lockport

«Lockport» té aquests significats:
* Lockport (Illinois)
* Lockport (Louisiana)
* Lockport (Nova York)
* South Lockport, concentració de població designada pel cens dels Estats Units a l'estat de Nova York.
# Liòdids

Els leiòdids (Leiodidae) són una família de coleòpters polífags de la superfamília dels estafilinoïdeus que compta amb 342 gèneres i unes 3.700 espècies. Aquesta família també ha rebut els noms de Leiodidae i Anisotomidae.
La seva mida oscil·la entre 2 i 7 mm i tenen uns hàbits alimentaris usualment detritívors. Moltes de les seves espècies, principalment les de les subfamílies Leiodinae i Coloninae, s'alimenten de fongs que creixen sobre la fusta en descomposició o bé en el sòl. Les subfamílies Cholevinae i Platypsyllinae tenen espècies que s'alimenten de cadàvers d'animals. Platypsyllus castoris viu en el pelatge dels castors.

## Taxonomia

Segons Bouchard et al., els leiòdids tenen les següents subfamílies:
* Subfamília Camiarinae Jeannel, 1911
* Subfamília Catopocerinae Hatch, 1927 (1880)
* Subfamília Leiodinae Fleming, 1821
* Subfamília Coloninae Horn, 1880 (1859)
* Subfamília Cholevinae Kirby, 1837 (=Catopinae)
* Subfamília Platypsyllinae Ritsema, 1869 (=Leptininae)

## Referències

* ↑ S. A. Slipinski, R. A. B. Leschen & J. F. Lawrence, 2011. "Order Coleoptera Linnaeus, 1758." In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness. Zootaxa, 3148: 203-208.
* ↑ Bouchard, P. et al. 2011. Family-group names in Coleoptera (Insecta). ZooKeys 88: 1.

## Enllaços externs

Infotaula ésser viu
* Tree of Life, Leiodidae Arxivat 2014-03-28 a Wayback Machine.
* Fresneda, J.; Salgado, J. M. «Catálogo de los Coleópteros Leiodidae Cholevinae Kirby, 1837 de la península Ibérica e islas Baleares». Monografies del Museu de Ciències Naturals. Consorci del Museu de Ciències Naturals de Barcelona, 7. ISSN: 1695–8950. Dipòsit legal: Z–339–2003.
# İrmik helva

İrmik helva o İrmik helvası (dolç de sèmola en turc) són unes postres tradicionals de la cuina turca, fetes amb sèmola, sucre, llet, mantega o oli de cuinar. De vegades es fa servir mel o pekmez en comptes de sucre. Gairebé sempre es decoren amb pinyons i generalment se serveixen en un motllo de gelat i amb una mica de gelat.

## Referències

* ↑ Gil Marks. Encyclopedia of Jewish Food. Houghton Mifflin Harcourt, 17 novembre 2010, p. 495–. ISBN 0-544-18631-1.

## Vegeu també

* Peynir helva
* Un helvası
# Calotomus japonicus

Calotomus japonicus és una espècie de peix de la família dels escàrids i de l'ordre dels perciformes que es troba al sud del Japó i a les costes continentals asiàtiques properes.

## Morfologia

Els mascles poden assolir els 39 cm de longitud total.

## Referències

* 1 2 FishBase (anglès)

## Bibliografia

* Bellwood, D.R. 2001: Family Scaridae. A: Carpenter & Niem 2001. Species identification guide for fishery purposes. Bony fishes part 4. 6: 3468-3492, Pls. VI-XIV.
* Bruce, R.W. i J.E. Randall, 1985. A revision of the Indo-West Pacific parrotfish genera Calotomus and Leptoscarus (Scaridae: Sparisomatinae). Indo-Pacific Fishes (5):32 p.
* Cuvier, G. & A. Valenciennes. 1840. Histoire naturelle des poissons. Tome quatorzième. Suite du livre seizième. Labroïdes. Livre dix-septième. Des Malacoptérygiens. Hist. Nat. Poiss. v. 14: i-xxii + 2 pp. + 1-464 + 4 pp., Pls. 389-420.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1986. Scaridae. p. 706-714. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Trinxar

L'operació de trinxar es realitza quan es desitja tallar aliments (etimològicament prové del francès trancher - tallar), l'operació es denomina quan es tallen carns d'ocells, porc, ovins, etc. encara que també s'aplica al tall de verdures. L'operació s'aplica també a les tasques de desossatge, despecejar, escalopar.

## Història

En l'Edat Mitjana existien especialistes en l'art de trinxar que havien de saber anatomia i gastronomia per saber quines peces eren les més apetitoses: l'escuder trinxant.
Els senyors de l'Edat Mitjana s'agradaven d'ostentar els seus rostits fent ells mateixos l'operació de trinxament, essent part de l'orgull de l'amfitrió. Sempre ha estat considerada l'operació de trinxar com una operació cerimonial prèvia a l'acte de menjar. Els llibres de cuina antics dediquen en la major part dels casos una secció a la "pedra d'esmolar" dels trinxants.

## Regles bàsiques

* Els ganivets i eines de tallar han de ser ben netes i afilades
* El trinxador s'ha de mantenir a distància adequada dels comensals, per a evitar esquitxades
* S'ha de començar a servir les persones principals de la taula, o en defecte d'això primer les persones convidades.
* En cap cas ha d'esclafar-se, ni destrossar-se el menjar a repartir

## Referències

* ↑ Libro de los Guisos y Potages, de Ruperto de Nola, cap. "de como se debenaguzar los cuchillos". Finales de siglo XV
# Md

Md té els següents significats:
* Mendelevi element químic sintètic
* MD, en l'àmbit anglosaxó, sigles per indicar metge (Medical Doctor)
* .md, domini d'Internet
* Minidisc
Viccionari
# Zmeiovka

Zmeiovka - Змеёвка (rus) - és un poble (un khútor) de l'óblast de Bélgorod, a Rússia. El 2010 tenia 94 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Subačius

Subačius ( escoltar (?·pàg.)), és una ciutat del comtat de Panevėžys, Lituània, es troba a la riba del riu Viešintaestà a 14 km a l'oest de Kupiškis.

## Vegeu també

* Llista de ciutats de Lituània

## Enllaços externs

* Mockus.us - Subačius Arxivat 2009-09-21 a Wayback Machine. (lituà)
# IBM 700/7000

La sèrie IBM 700/7000 va ser una família de grans sistemes informàtics (ordinadors centrals) fets per l'IBM a través de la dècada del 1950 i començaments dels anys 1960. La sèrie va incloure diverses arquitectures de processadors diferents i incompatibles. Els 700 han utilitzat lògica de vàlvula de buit i es van fer obsolets per la introducció dels 7000 transistoritzats. Els 7000, al seu torn, van ser substituïts pel System/360, que va ser anunciat el 1964. No obstant això, el 360/65, el primer 360 prou poderós per reemplaçar els 7000, no ha estat disponible fins al novembre de 1965. Problemes inicials amb l'OS/360 i l'alt cost de la conversió de programari han mantingut els 7000 en servei durant molts anys després.

## Cronologia

| Any | Categoria | Categoria | Categoria | Categoria | Lògica | Memòria |
| Any | Decimal | Comercial | Científic | Superordinador | Lògica | Memòria |
| 1952 | | | IBM 701 | | Vàlvula de buit | Tub Williams |
| 1953 | | IBM 702 | | | Vàlvula de buit | Tub Williams |
| 1954 | | IBM 705 | IBM 704 | | Vàlvula de buit | Memòria de tors |
| 1958 | IBM 7070 | | IBM 709 | | Vàlvula de buit | Memòria de tors |
| 1959 | | | IBM 7090 | | Transistors | Memòria de tors |
| 1960 | IBM 7074 | | | | Transistors | Memòria de tors |
| 1961 | | IBM 7080 | | IBM 7030 | Transistors | Memòria de tors |
| 1962 | | IBM 7010 | IBM 7094 | | Transistors | Memòria de tors |
| 1963 | | | IBM 7040 IBM 7044 | | Transistors | Memòria de tors |
| 1964 | | | IBM 7094 II | | Transistors | Memòria de tors |
El 1962, un IBM 7074 va ser utilitzat pel Internal Revenue Service dels EUA.
L'IBM 7700 Data Acquisition System no era un membre de la sèrie IBM 7000, malgrat el seu nombre i la data d'anunci del 2 de desembre de 1963.

## Referències

* ↑ «701 Chronology» (en anglès). IBM. [Consulta: 31 març 2013].
* ↑ Tim Bergin. «The 1960s – Disappointing Efforts of IBM to Develop OS/360 Operating System» (en anglès). [Consulta: 31 març 2013].
* ↑ Robert Gannon. «"Big-Brother 7074 is watching you"» (en anglès). Popular Science, 01-03-1963. Arxivat de l'original el 2011-07-09. [Consulta: 31 març 2013].

## Enllaços externs

* IBM Mainframes – 45+ Years of Evolution(anglès) PDF
# Calouros do Ar Futebol Clube

El Calouros do Ar Futebol Clube és un club de futbol brasiler de la ciutat de Fortaleza a l'estat de Ceará.

## Història

El club fou fundat l'1 de gener de 1952. El seu major èxit fou la victòria al Campionat cearense l'any 1955. A nivell nacional, va competir al Campeonato Brasileiro Série B el 1972.

## Palmarès

* Campionat cearense:
** 1955

## Estadi

Calouros do Ar Futebol Clube disputa els seus partits a l'Estadi Brigadeiro Médico José da Silva Porto. Té una capacitat per a 3.000 espectadors.

## Referències

* 1 2 3 Rodolfo Rodrigues. Escudos dos Times do Mundo Inteiro. Panda Books, 2009, p. 43.
* ↑ Placar Guia 2011, 1350-C, 01-01-2011, pàg. 81.
# Tunumiit oraasiat

Tunumiit oraasiat o Tunumiisut en groenlandès, és una llengua inuit originària de la part oriental de Groenlàndia. Aquesta llengua és parlada pel poble tunumiit, i pertany a la familia de les llengües esquimoaleutianes. El tunumiit, és la llengua majoritària a Tasiilaq, i l'illa d'Ammassalik. Segons el lloc web Ethnologue, aquesta llengua és parlada per unes 3.000 persones.

## Referències

* ↑ «www.ethnologue.com/». Arxivat de l'original el 2014-05-18. [Consulta: 31 maig 2016].
# Llebrers

«Llebrers» té aquests significats:
* Gos llebrer, gos de caça.
* Constel·lació dels Llebrers, (Canes Venatici) és una petita constel·lació de l'hemisferi nord.
* Llebrers (Caladroer), antic poble del vell terme de Caladroer, a la comuna de Bellestar.
# Àcid rumènic

L'àcid rumènic, de nom sistemàtic àcid (9Z,11E)-octadecan-9,11-dienoic, és un àcid carboxílic amb de cadena lineal amb devuit àtoms de carboni i dos dobles enllaços als carbonis 9 i 11, cis i trans respectivament, la qual fórmula molecular és ${\ce {C18H32O2}}$. En bioquímica és considerat un àcid gras que se'l troba en la llet i la carn dels remugants.
L'àcid rumènic és un isòmer de posició de l'àcid linoleic, que presenta els dobles enllaços conjugats. Es biosintetitza en el rumen dels remugants per part dels bacteris Butyrivibrio fibrisolvens que conté, com a intermediari en la hidrogenació de l'àcid linoleic per a sintetitzar àcid vaccènic.
L'àcid rumènic és el principal àcid gras conjugat contingut en la llet, altres productes lactis i carns de remugants, present també en el teixit adipós humà; la seva quantitat en els éssers humans està significativament relacionada amb la ingesta de greixos de la llet. Els estudis biomèdics amb models animals han demostrat que aquest isòmer té activitats anticarcinogèniques i antiherogènic.

## Referències

* 1 2 «Human Metabolome Database: Showing metabocard for Bovinic acid (HMDB0003797)». [Consulta: 23 maig 2018].
* ↑ Polan, C. E.; Mcneill, J. J.; Tove, S. B. «BIOHYDROGENATION OF UNSATURATED FATTY ACIDS BY RUMEN BACTERIA». Journal of Bacteriology, 88, 01-10-1964, pàg. 1056–1064. ISSN: 0021-9193. PMC: PMC314854. PMID: 14219019.
* ↑ Gunstone, F. D.; Herslof, B. G.. Lipid Glossary 2 (en anglès). Elsevier, 2000-05-12. ISBN 9780857097972.
* ↑ McIntosh, Freda M.; Shingfield, Kevin J.; Devillard, Estelle; Russell, Wendy R.; Wallace, R. John «Mechanism of conjugated linoleic acid and vaccenic acid formation in human faecal suspensions and pure cultures of intestinal bacteria». Microbiology, 155, 1, 2009, pàg. 285–294. DOI: 10.1099/mic.0.022921-0.
* ↑ Kramer, J. K.; Parodi, P. W.; Jensen, R. G.; Mossoba, M. M.; Yurawecz, M. P. «Rumenic acid: a proposed common name for the major conjugated linoleic acid isomer found in natural products». Lipids, 33, 8, 01-08-1998, pàg. 835. ISSN: 0024-4201. PMID: 9727617.
# Steigen

Steigen és un municipi situat al comtat de Nordland, Noruega. Té 2,543 habitants (2016) i la seva superfície és de 1,007.86 km².

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 desembre 2018].
# Tití de front negre

* Per a altres significats, vegeu «Tití de front negre del Perú».
El tití de front negre (Callicebus nigrifrons) és un primat platirrí de la família dels pitècids. És endèmic dels boscos de la Mata Atlàntica del sud-est del Brasil, als estats de Minas Gerais, Espírito Santo, Rio de Janeiro i São Paulo.
Té el pelatge de color majoritàriament gris, amb el pit de color castany clar. Té les mans, els peus i les orelles de color negre. La cara és grisa, amb un anell gruixut de pèl negre al voltant, que és especialment conspicu al front. La cua és més llarga que el cos i té el color taronja.
# Maror (judaisme)

La maror (מָרוֹר), és una herba amarga que sol ser servida en les celebracions del Séder de Pessa'h. La paraula deriva etimològicament de la paraula hebrea: מרור, que vol dir "amarg". La maror forma part de la kearà, el plat del séder.

## Simbolisme

D'acord amb l'Hagadà, un text tradicional que es recita durant el séder i que defineix les costums i les formes durant el séder de Pessa'h, la maror simbolitza l'amargor de l'esclavatge en l'antic Egipte. Els següents versicles de la Torà fan destacar aquest simbolisme:
"I ells van amargar (וימררו) les seves vides amb el dur treball, amb l'elaboració del morter i els maons, i amb tota sort de treballs en el camp, qualsevol treball realitzat ells el feien esforçadament" (Èxode 1:14).
Les herbes amargues formen part de la kearà (el plat del séder de pessa'h) i se situen en dues posicions en el plat, la primera posició és anomenada chazeret (en hebreu: מרור) consisteix en l'arrel d'un rave picant (Armoracia rusticana), a vegades l'arrel del rave es ratllada i barrejada amb remolatxa (Beta vulgaris) i sucre, per fer una pasta vermella anomenada Jrein, la segona posició és anomenada maror (en hebreu: חזרת) consisteix normalment en la fulla d'un enciam romà. L'enciam (Lactuca sativa) es fa servir pel requeriment anomenat korech, quan l'enciam s'ingereix juntament amb les matzot. Existeixen molts costums sobre la col·locació dels ingredients en el plat del séder de pessa'h.

## Característiques

Només certes herbes específiques es consideren acceptables per la maror, especialment aquelles de sabor amarg. Les més comunes són les verdures tals com el rave i l'enciam romà. Altres verdures possibles són les endívies i la xicoia, tots dos esmentats explícitament en la Mixnà. És de notar que gairebé totes elles pertanyen a la família de les plantes Asteràcies. Quan es fan servir els raves, es preparen crus i ratllats, sense que se'ls hi afegeixi cap mena de saboritzant o ingredient. Fins i tot alguns consideren que barrejar els raves amb la remolatxa per canviar el color a vermell no és acceptable. Quan es fa servir un enciam romà, s'ha de tenir la cura de netejar-lo bé de qualsevol insecte. Algunes autoritats esmenten que un enciam ordinari o la xicoia (utilitzada pels samaritans) poden ser també acceptables per la maror.

## Costum sobre la taula del Séder

Durant el séder de Pessa'h, Cada persona prendrà un cazait (una quantitat mínima prescrita) de maror i la untarà amb el charoset, no gaire per no anul·lar el sabor amarg de la maror, i després dirà la benedicció: Al Ajilat Maror. La halacà (la llei jueva) prescriu la mínima quantitat de maror que ha de ser ingerida per complir amb la mitsvà (un kayazit que literament significa: la massa d'una oliva) i la quantitat de temps en què ha de ser ingerida.

## Referències

* ↑ www.chabad.org/
* ↑ John McClintock. Cyclopaedia of Biblical, Theological, and Ecclesiastical Literature. Harper, 1867, p. 825–.
# Àrea de Conservació transfronterera de Ponta do Ouro-Kosi Bay

Àrea de Conservació transfronterera de Ponta do Ouro-Kosi Bay és un extensió cap al nord del Parc dels aiguamolls del iSimangaliso, amb una zona similar a la banda de Moçambic de la frontera, i que inclou alguns altres parcs. Inclouen: